izzako/sundanese-pixelgpt huggingface dataset:
Kiwari jaipongan sering dipaké keur hiburan dina acara kawinan jeung sunatan, utamana di daérah Subang jeung Karawang
Saméméh wangun seni "pertunjukan" ieu mucunghul, aya sababaraha pangaruh nu ngasangtukangan wangun tari "pergaulan" ieu
Di Jawa Barat umpamana, tari "pergaulan" mangrupa pangaruh tina "Ball Room", nu biasana dina pintonan tari-tari "pergaulan" teu leupas tina ayana ronggéng jeung pamogoran
Ronggéng dina tari pergaulan henteu ukur "fungsi" keur kagiatan upacara, tapi keur hiburan atawa cara "gaul"
Ayana ronggéng dina seni pintonan mibanad daya tarik nu ngondang simpati kaum pamogoran
Misalna dina tari Ketuk Tilu nu kacida dipikawanohna ku masarakat Sunda, kawasna kasenian ieu kasohor dina taun 1916
Minangka seni pintonan rahayat, kasenian ieu ukur dirojong ku "unsur"-"unsur" basajan, saperti waditra nu ngawengku rebab, kendang, dua siki kulanter, tilu siki ketuk, jeung goong
Pon nya kitu deui gerak-gerak tarina nu henteu mibanda pola gerak nu baku, kostum penari nu basajan minangka lambang karahayatan
Marengan mudarna jenis kasenian di luhur, urut pamogoran (panongton nu aktif aktif dina seni pintonan Ketuk Tilu/Dogér/Tayub) pindah perhatiannana kana seni pintonan Kiliningan, nu aya di daérah basisir kaler Jawa Kulon (Karawang, Bekasi, Purwakarta, Indramayu, jeung Subang) katelah Kiliningan Bajidoran nu pola tarina jeung pintonannana mibanda sasaruaan jeung kasenian saméméhna (Ketuk Tilu/Dogér/Tayub)
Ayana tarian dina Topeng Banjet cukup dipikaresep, hususna di Karawang, nu sababaraha pola gerak bajidoran dicokot tina tarian dina Topeng Banjet ieu
Sacara koréografis tarian ieu masih mintonkeun pola-pola tradisi (Ketuk Tilu) nu ngandung unsur gerak-gerak bukaan, pencugan, nibakeun jeung sababaraha ragem gerak mincid nu jadi dasar ciptana tari Jaipongan
Sababaraha gerak-gerak dasar tari Jaipongan lian ti Ketuk Tilu, Ibing Bajidor sarta Topeng Banjet nyaéta Tayuban jeung Pencak Silat
Mucunghulna tarian karya Gugum Gumbira awalna disebut Ketuk Tilu kamekaran, nu memang sabab dasar tarian éta mangrupa kamekaran tina Ketuk Tilu
Karya munggaran Gugum Gumbira kacida kentelna kénééh ku kelir ibing Ketuk Tilu, boh tina lebah "koreografi" atawa pamirigna, nu satuluyna tarian ieu jadi kamashur ku sebutan Jaipongan
Karya jaipongan munggaran nu dipikawanoh ku masarakat tayalian tari "Daun Pulus Késér Bojong" jeung "Réndéng Bojong" nu duanana mangrupa jenis tari awéwé jeung tari papasangan (lalaki jeung awéwé)
Tina tarian ieu mucunghul sababaraha ngaran penari jaipongan nu parigel saperti Tati Saleh, Yeti Mamat, Eli Somali, jeung Pepen Dedi Kurniadi
Awal mucunghulna ibing ieu kungsi jadi wangkongan, nu isu sentralna nyaéta gerakan nu erotis tur vulgar
Tapi ku ayana "ekspos" sababaraha media citak, ngaran Gugum Gumbira mimiti dipikawanoh ku masarakat, komo deui sanggeus tari Jaipongan dina taun 1980 dipintonkeun dina TVRI stasion puseur Jakarta
Balukar tina kasohoran ieu nyaéta beuki ngaronjat, boh di média televisi, hajatan atawa kariaan nu diayakeun ku swasta jeung pamaréntah
Ayana Jaipongan ieu geus ngarojong kana "kontribusi" anu cukup badag ka para seniman tari pikeun leuwih "aktip" deui ngadongkar "jenis" tarian rahayat anu saméméhna kurang perhatian
Tari Jaipongan dimangpaatkeun ku para seniman tari pikeun ngayakeun kursus-kursus tari Jaipongan, dimangpaatkeun ogé ku pangusaha pub-pub peuting pikeun metot sémah, di mana perkembangan kasempetan usaha sarupa kieu dijieun ku para seniman tari minangka usaha pemberdayaan ékonomi ngaliwatan ngaran Sanggar Tari atawa grup-grup di sawatara wewengkon di Jawa Kulon, contona di Subang jeung Jaipongan gaya "kaléran" (kalér)
Ciri Jaipongan gaya kaléran, nyaéta marahmay, érotis, humoris, pinuh sumanget, spontan, sarta basajan (alami, naon ayana)
Hal éta kaeunteung dina pola tari dina pintonanana, aya anu dibéré pola (Ibing Pola) kawas dina seni Jaipongan anu aya di Bandung, ogé aya ogé tarian anu henteu dipola (Ibing Saka), contona dina seni Jaipongan Subang sarta Karawang
Istilah ieu bisa dipanggihan dina Jaipongan gaya kaléran, utamana di wewengkon Subang
Dina pintonanana, Jaipongan gaya kaléran ieu nyaéta: 1) Tatalu; 2) Kembang Gadung; 3) Buah Kawung Gopar; 4) Tari Bubuka (Ibing Pola), biasana dipintonkeun ku penari tunggal atawa Sinden Tatandakan (saurang sinden tapi henteu bisa ngawih nanging ngalagu sinden/juru kawih); 5) Jeblokan sarta Jabanan, mangrupa bagian pintonan sabot para panongton (bajidor) sawér duit (jabanan) bari salam témpél
Istilah jeblokan dihartikeun minangka pasangan anu tumetep antara sinden sarta panongton (bajidor)
Perkembangan saterusna tari Jaipongan lumangsung dina taun 1980-1990-an, nalika Gugum Gumbira nyiptakeun tari séjénna kawas Toka-toka, Sétra Sari, Sonteng, Pencug, Kuntul Mangut, Iring-iring Daun Puring, Rawayan sarta tari Kawung Anten
Tina tarian-tarian kasebut mecenghul sawatara penari Jaipongan anu jago contona Iceu Effendi, Yumiati Teuneung, Miming Mintarsih, Nani, Erna, Mira Tejaningrum, Ine Dinar, Ega, Nuni, Cepy, Agah, Aa Suryabrata sarta Asep
Kiwari tari Jaipongan kaci disebut salah sahiji idéntitas kesenian Jawa Kulon, hal ieu kasampak dina sawatara acara-acara penting anu patali jeung sémah ti nagara deungeun anu datang ka Jawa Kulon, mangka dipapag ku pintonan tari Jaipongan
Kitu ogé nalika aya misi-misi kasenian ka manca nagara sok dilengkepan ku tari Jaipongan
Tari Jaipongan réa mangaruhan kasenian-kasenian balaréa séjén anu aya di Jawa Kulon, boh dina seni pintonan wayang, degung, genjring/terbangan, kacapi jaipong, sarta ampir kabéh pintonan rahayat boh dina musik dangdut modérn anu dikolaborasikeun jeung Jaipong jadi kasenian Pong-dut
Jaipongan anu dimimitian ku Mr. Nur &amp; Leni
Kabupatén Bangkalan nyaéta salah sahiji kabupatén di Pulo Madura, Propinsi Jawa Timur, Indonésia
Kabupatén ieu perenahna di tungtung kulon Pulo Madura; tapel wates jeung Laut Jawa di beulah kaler, Kabupatén Sampang di wetan, sarta Selat Madura di kidul jeung kulon
Palabuan Kamal mangrupa panto gapura Madura ti Jawa, nu aya jasa kapal féri nu ngahubungkeun Madura jeung Surabaya (Palabuan Ujung)
Kiwari geus diwangun Sasak Suramadu (Surabaya-Madura), nu engkena bakal jadi sasak pangpanjangna di Indonésia
Bangkalan mangrupa salah sahiji wewengkon pamekaran Surabaya, sarta kawengku dina wewengkon Gerbangkertosusila
Kabupatén Bangkalan ngawengku 18 kacamatan, nu kabagi deui jadi sababaraha desa jeung kalurahan
Puseur pamaréntahannana aya di Kacamatan Bangkalan
Sasak Suramadu nyaéta sasak nu ngahubungkeun Surabaya di Jawa jeung Pulo Madura
Sasak ieu diresmikeun pangwangunannana ku Présidén Mégawati Soekarnoputri dina 20 Agustus 2003
Panjang sasak ieu 5,4 km tur lamun geus rengse bakal jadi sasak pangpanjangna di Indonésia
Sasak Suramadu ngawengku 3 bagéan nyaéta "causeway", "approach bridge" jeung "main span"
Perkiraan waragad pangwangunan sasak ieu nyaéta Rp
Sasak ieu direncanakeun rengse ahir 2008
Pangwangunan sasak ieu dilakukeun ti tilu sisi, nyaéta sisi Madura, sisi Surabaya jeung pangwangunan bentang tengah nu diwangun ti "main bridge" jeung "apporach bridge"
, lahir (lahir di Tokyo, Jepang, 7 Januari 1948), nyaéta penyanyi "anison", komponis, aktor jeung anggota grup musik ti Jepang JAM Project
Anime Tokusatsu Permainan vidéo
Ménopauseu numutkun basa hartina eureunna fisiologi daur kareseban, tina akar basa Yunani 'meno-' (bulanan) jeung 'pausis' (eureun)
Najan kitu, dina kanyataanana mah ménopuseu téh leuwih ti ukur eureunna kareseban, tapi pareumna sakur fungsi baranahan wanoja
Anu jadi sabab lain uterus, tapi nu di 'tonggoheunana': ovarium
Sacara klinis, ménopause nujul ka titi mangsa anggeusna kareseban anu panungtung
Normalna, ieu téh ninggang dina umur antara 45 jeung 55, lolobana 51
"Ménopauseu ngora" ("early menopause") nujul ka pungkasan kareseban dina umur 40-45, sedengkeun mun ninggangna dina umur 55-60 disebutna "ménopauseu telat" ("late menopause")
Mun kareseban dipungkas saméméh nincak umur 40, disebutna "ménopauseu prématur" sarta dianggap kaayaan anu henteu normal
Éstrogén (estrogen, oestrogen atawa œstrogen) nyaéta hiji golongan sanyawaan stéroid nu penting dina daur éstrus salaku hormon séks utama wanoja
Éstrogén dipaké salaku bagian dina sababaraha kontrasépsi oral, terapi gaganti éstrogén pikeun istri balangantrang, sarta dina terapi hormon pikeun istri cacad kelamin
Sakumaha galibna hormon stéroid, éstrogén bisa nembus mémbran sél; di jero sél, éstrogén bisa interaksi jeung reséptor éstrogén
Éstrogén alami anu utama nyaéta éstradiol, éstriol, jeung éstron, dijieun tina androgén ngagunakeun énzim
Sababaraha zat sintétik jeung alami geus dilaporkeun mibanda aktivitas éstrogénik
Zat sintétik kawas kieu disebutna xénoéstrogén, sedengkeun nu asalna tina tutuwuhan disebut fitoéstrogén
Korma ("Phoenix dactylifera" Basa Indonésia: "Kurma" ) nyaéta palem dina genus "Phoenix", nu buahna isa didahar
Alatan panjangna sajarah ngokolakeun bungbuahan ieu, distribusi asalna nu pasti henteu kanyahoan, tapi meureun ti hiji wewengkon di oasis gurun diAfrika Kalér, sarta boa-boa ogé di Asia kulon kidul
Tangkal korma sedeng ukurannana, jangkungna 15–25 m, sok ngarungkun kalayan sababaraha tangkal tina sistim akar nunggal, tapi sok tuwuh ogé nyorangan
Daun korma sipatna pinasi (siga daun kalapa, mibanda dua barisan cabang daun di unggal sisi sumbuna), panjangna 3–5 m, kalayan tulang daun dina dahanna nu mibanda 150 daun; daunna panjangna 30 cm sarta lebarna 2 cm
Kabupatén Banyuwangi nyaéta salah sahiji kabupatén di Propinsi Jawa Wétan, Indonésia
Ibukotana nyaéta Banyuwangi
Kabupatén ieu perenahna di tungtung wétan Pulo Jawa, wawatesan jeung Kabupatén Situbondo di kalér, Selat Bali di wétan, Samudra Hindia di kidul, sarta Kabupatén Jember jeung Kabupaten Bondowoso di kuloneunnana
Palabuan Ketapang nu ngahubungkeun Pulo Jawa jeung Palabuan Gilimanuk di Bali aya di kabupatén ieu
Kabupatén Banyuwangi ngawengku 24 kacamatan, nu kabagi deui jadi sajumlah desa jeung kalurahan
Puseur pamaréntahan kacamatan di antarana:
Kangguru téh marsupial ti kulawarga Macropodidae (makropoda, hartina 'gedé suku')
Sacara umum, ieu istilah dipaké pikeun nuduhkeun spésiés panggedéna di ieu kulawarga, Kangguru Beureum, Kangguru Antilopina, sarta Kangguru Hawuk Wétan jeung Kulon ti genus "Macropus"
Ieu kulawarga ogé ngawengku sababaraha spésiés leutik, kaasup walabi, kangguru tangkal, walaru, pademelon, jeung Kuoka, nu kabéhanana aya 63 spésiés
Kangguru téh sato éndemik buana Australia jeung Papua (baheula ngahiji minangka Australasia)
Ku Australia, kangguru téh dijadikeun ikonna: gambarna aya dina lambang nagara, dina duit koin, sarta lembaga-lembaga di Australia, di antarana Qantas
Ostéoporosis téh kasakit tulang mangrupa turunna dénsitas mineral tulang ("bone mineral density", BMD), karuksakan mikroarsitéktur tulang, sarta robahna kandungan protéin non-kolagén
Tulang ostéoporotik luhur résiko rengatna
Ku WHO, ostéoporosis wanoja dihartikeun dénsitas mineral tulang 2,5 handapeun massa tulang puncak (rata-rata jalma walagri umur 20 taun nu sarua kelaminna) nu diukur ku absorpsimétri sinar-X énérgi ganda (DXA, "Dual energy X-ray absorptiometry")
Najan cara natambakeunana geus beuki maju (misalna maké bifosfonat), tetep waé mending disingkahan
ku sabab masalah hormonal, istri balangantrang leuwih loba katarajang ostéoporosis batan lalaki, komo mun ditambahan ku ngaroko
Asupan ubar kasakit kronis ogé kadang sok nambahan résiko katarajang ostéoporosis
Anu jadi kasang tukang ostéoporosis téh taya lian ti teu saimbangna antara formasi jeung résorpsi tulang
Kalawan maneuh, matriks tulang salawasna ngalaman rémodéling: formasi dijalankeun ku sél ostéoblast, sedengkeun résorpsi ku ostéoklast
Dua hal ieu dipangaruhan pisan ku faktor hormonal jeung nutrisi
Sangkan bisa tumuwuh normal, tulang butuh kalsium jeung vitamin D. Hormon paratiroid ngatur komposisi mineral jero tulang
Hormon glukokortikoid ngaronjatkeun kagiatan ostéoklast, antukna tulang ngalaman résorpsi
Kalsitonin, éstrogén, jeung téstostéron ngaronjatkeun kagiatan ostéoblast, antukna tulang tumuwuh
Hanjuang (baca: 'hanyjuang') ("Cordyline fruticosa") nyaéta tutuwuhan kembangan ti kulawarga Laxmanniaceae, saméméhna diasupkeun kana kulawarga Agavaceae, nu jangkungna bisa nepi ka 4 m, panjang daunna 30–60 cm, kalawan lébar 5–10 cm
Kembangna semu konéng-beureum, nu gagangna panjang (40–60 cm), nu terus jadi buah laleutik kelir beureum
Ieu tutuwuhan téh pituin Asia Tenggara, Papua, Mélanésia, Australia kalér-ngétan, jeung sabagian Polinésia
Aya ogé di Hawai atawa Selandia Baru, tapi da beunang melak
Ku urang Sunda, ieu tutuwuhan sok dipelak di juru-juru wates tanah pikeun tanda, sedengkeun daunna sok dipaké mungkus rupa-rupa katuangan
Hasil panalungtikan nunjukkeun yén daun hanjuang boga watek antibaktéri
"Artikel ieu ngeunaan Blitar minangka kabupatén
Keur kota kalayan ngaran nu sarua, tempo Kota Blitar."
Kabupatén Blitar nyaéta salah sahiji kabupatén di Propinsi Jawa Timur, Indonésia
Ibu kotana nyaéta Blitar
Kabupatén ieu wawatesan jeung Kabupatén Kediri di kalér, Kabupatén Malang di wétan, Samudra Hindia di kidul, sarta Kabupatén Tulungagung di béh kulonna
Kabupatén Blitar ngawengku 22 kacamatan, nu kabagi deui jadi sababaraha désa jeung kalurahan
Di béh kaler (wawatesan jeung Kabupatén Kediri) aya Gunung Kelud (1.731 m), salah sahiji gunung seuneuan aktip di Pulo Jawa
Basisir kidul ilaharna mangrupa pasir
Cau "musa paradisiaca" téh ngaran umum pikeun tutuwuhan herbaceous ti genus "Musa", ogé pikeun nyebut buahna
Ieu tutuwuhan téh pituin ti wewengkon tropis Asia Tenggara, tapi kiwari geus dibudidayakeun ampir di sakabéh wewengkon tropis
Dina masing-masing wewengkon cau gaduh ngaran has sorangan, diantarana: "gadang" atawa "gedhang" (Jawa), "biyu" (Bali), "punti" (Lampung), "unti" (Bugis), "koyo" (Ternate), "kula" (Banda), "uri" (Ambon), jeung "tema" (Pulo Seram)
Cau téh anggota kulawarga Musaceae
Sacara tradisional dipelak pikeun diala buah jeung daunna, laju ka dieunakeun diala ogé seratna sarta dipelak pikeun hiasan
Gebogna ("pseudostem") nu jangkungna bisa nepi ka 2–8 m, sarta panjang daunna nepi ka 3,5 m. Buah cau ngaranggeuy dina bentuk sisir (20-an) dina turuyna (3-20 sisir), beuratna bisa nepi ka puluhan kilo (30–50 kg)
Beurat buahna rata-rata 125 gram, nu 75%-na mah cai
Buah cau euyeub ku vitamin A, B6, C, jeung kalium
Pikeun melak cau, salah sahiji kondisi taneuh anu kedah diperhatoskeun adalah nilai pH taneuh
Kaayaan pH anu optimal pikeun melak cau nyaéta antara pH 5,5 nepi ka 6,5
Pangusaha cau kedahna nganggo pH meter tanah pikeun ngukur pH tanéh lahan anjeunna janten leres pangukuranana
Kiwari, cau dipelak di 132 nagara, panglobana dibanding bungbuahan séjénna
Lian ti didahar langsung, cau ogé sok dijieun salé jeung kiripikna
Di pasar internasional, cau paling loba diékspor ka AS jeung Uni Éropah
Cau ("musa sp.")
dibédakeun kana tilu rupa : KoléCau KoléCau Kolé Cau Kolé Ékonomi
Cau salah sahiji buah anu pangseueurna diproduksi di Indonesia
Nurut data ti Badan Pusat Statistik taun 2016, buah pangseueurna diproduksi di Indonésia per taun 2015 nyaéta:
Réspirasi sélulér medarkeun réaksi-réaksi jeung prosés métabolismeu nu lumangsung di jero sél pikeun ngahasilkeun énérgi biokimiawi tina molekul-molekul suluh sarta ngaleupaskeun produk runtahna
Réaksi anu aub dina réspirasi nyaéta réaksi katabolik dina métabolismeu
Molekul suluh nu biasa dipaké dina réspirasi sél di antarana glukosa, asam amino, jeung asam lemak, sedengkeun agén pangoksidasina (panadah éléktron) nyaéta molekul oksigén (O2)
Tapi, aya ogé organismeu anu bisa ngajalankeun réspirasi ngagunakeun molekul organik minangka panadah éléktron lian ti oksigén
Organismeu anu ngagunakeun oksigén minangka panadah éléktron dina réspirasi disebutna aérob, sedengkeun nu teu kitu disebut anaérob
Énérgi anu dileupaskeun dina réspirasi dipaké pikeun nyintésis molekul anu nampung ieu énérgi
Salah sahijina nyaéta adénosin trifosfat (ATP) nu énérgi kimia simpenanana bisa dipaké pikeun rupa-rupa prosés nu merlukeun énérgi, kayaning biosintésis jeung lokomosi atawa transportasi molekul meuntas mémbran sél
ku sabab aya di mana-mana, ATP katelah minangka "panukeur énérgi universal", jumlahna dina hiji sél nunjukkeun ayana énérgi anu bisa dipaké pikeun prosés anu merlukeun énérgi
Antioksidan hartina molekul nu bisa ngalaunkeun atawa nyegah oksidasi molekul séjén
Oksidasi téh réaksi kimia anu mindahkeun éléktron ti hiji zat ka oksidan
Réaksi oksidasi bisa ngahasilkeun radikal bébas nu mitambeyan réaksi runtuy nu ngaruksak sél
Antioksidan megatkeun ieu réaksi runtuy ku cara nyingkahkeun zat radikal antara, sarta nginhibisi oksidasi séjén ku cara ngoksidasi manéh
Ku kituna, antioksidan téh biasana mah réduktor sarupaning tiol atawa polifénol
Sanajan réaksi oksidasi penting pisan pikeun kahirupan, tetep aya kagorénganana
Pikeun ngungkulan kagoréngan ieu, tutuwuhan jeung sasatoan miara sistem kompléks rupa-rupa tipeu antioksidan, kayaning glutation, vitamin C, jeung vitamin E, ogé énzim sarupaning katalase, superoksida dismutase, jeung rupa-rupa peroksidase
Kurangna kadar antioksidan, atawa énzim antioksidanna kacegah, bisa ngabalukarkeun strés oksidatif nu bisa ngaruksak atawa malah maéhan sél
ku sabab strés oksidatif loba patalina jeung patogenesis kasakit manusa, antioksidan loba ditalungtik dina farmakologi, utamana pikeun natambaan struk jeung kasakit neurodegeneratif
Antioksidan ogé sok ditambahkeun dina katuangan pikeun miara kaséhatan jeung nyegah sarupaning kasakit kangker jeung kasakit jantung koronér
Najan studi-studi nunjukkeun kauntungan pikeun kaséhatan, uji coba klinis teu manggihan kauntungan tina formulasi anu diuji, malah mun kaleuleuwihi mah bisa bahya
Di sagigireun mangpaatna pikeun kaséhatan, antioksidan loba gunana di dunya industri, misalna baé ngawétkeun katuangan jeung kosmétik sarta nyegah dégradasi karét jeung béngsin
Dumasar kaleyuranana, antioksidan dibagi dua rupa: leyur dina cai (hidrofilik) atawa dina lipid (hidrofobik)
Sacara umum, antioksidan nu leyur-cai meta jeung oksidan dina sitoplasma sél jeung plasma getih, sedengkeun antioksidan nu leyur-lipid nyegah mémbran sél tina panarajang peroksidasi lipid
Sanyawaan ieu bisa disintésis di jero awak atawa diserep tina katuangan
Rupa-rupa antioksidan aya dina kadar nu béda-béda dina cairan awak jeung jaringan
Misalna waé glutation atawa ubiquinon lolobana aya di jero sél, sedengkeun asam urat ampir rata di sakuliah awak (tempo tabél di handap)
Kapentingan jeung interaksi antara rupa-rupa antioksidan téh pajeulit, boga sinérgi jeung silih pangaruhan katergantungan antara hiji métabolit jeung nu séjénna sarta sistem-sistem énzimna
Peta hiji antioksidan bisa jadi gumantung kana fungsi anggota séjén dina sistem antioksidan
Ku kituna, panyalindungan anu disadiakeun ku hiji antioksidan téh gumantung kana kadarna, réaktivitasna ka sajenis spésiés oksigén réaktif, sarta status antioksidan séjén anu aub dina réaksina
Sababaraha senyawaan nyumbang panyalindungan atioksidan ku cara ngelat logam transisi antukna teu bisa ngatalisan produksi radikal bébas dina sél
Dina kimia, radikal (katelahna radikal bébas) hartina spésiés atom atawa molekul anu boga éléktron nyorangan (teu boga pasangan) dina konfigurasi kulit valénsina
Éléktron anu nyorangan ieu biasana réaktif pisan, sahingga radikal condong aub kana réaksi
Radikal boga peran penting dina durukan, kimia atmosfir, polimérisasi, kimia plasma, biokimia, jeung prosés-prosés kimia lianna, kaasup fisiologi manusa
Pikeun conto, superoksida jeung oksida nitrat ngatur rupa-rupa prosés biologis
Radikal bisa dikurung dina "solvent cage" atawa dibeungkeut
Radikal organik anu munggaran, radikal trifénilmétil, kapanggih ku Moses Gomberg taun 1900 di Universitas Michigan
Sacara historis, istilah "radikal" ogé dipaké pikeun bagian hiji molekul, utamana anu henteu robah dina réaksina
Pikeun conto, métanol disebut diwangun ku hiji radikal métil jeung hiji radikal hidroksil, padahal masing-masing éta téh ngahiji, teu boga éléktron nu nyorangan
Dina spéktrométri massa, radikal modél kitu kakara aya mun 'dibeulah' heula
Ngambarkeun radikal dina réaksi kimia
Dina kasatimbangan kimia, radikal bébas ilaharna dicirian ku tanda titik katuhueun lambang atom atawa rumus molekul siga di handap ieu
formula_1 "Gas klorin bisa dibeulah maké cahya ultrabungur jadi atom klorin radikal"
Mékanismeu réaksi radikal ngagunakeun tanda jamparing pikeun nunjukkeun pindahna éléktron: Pameulahan homolitik pegatna beungkeut digambarkeun ku jamparing 'samata useup' pikeun ngabédakeun ti gerak dua éléktron
Saméméh maké sistem ukuran baku internasional (méter, gram, jsb
), urang Sunda boga unit-unit ukuran pikeun kaperluan sapopoéna
Kati téh ukuran beurat baku pangleutikna, sarua jeung 617,5 gram
Kalénder Tiongkok mangrupa kalénder lunisolar, nu ngahijikeun unsur kalénder bulan ("lunar") jeung kalénder panonpoé ("solar")
Di China kiwri, kalénder Gregorian dipaké keur aktipitas sapopoé, tapi kalénder Chinena dipaké kénéh keur nandaan poé peré China tradisional saperti Pabaru China (Féstival Usum Semi), Féstival Duan Wu, sarta Féstival Tengah Usum Gugur, jeung dina astrologi, saperti milih wanci nu hadé keur panganténan atawa munggaran dibukana hiji wangunan
Ku sabab unggal bulan nurutan sasikleus bulan, bisa ogé dipaké kur nangtukeun paseu bulan
Di China, kalénder tradisional katelah ""kalénder agrikultural" (Basa China Basajan: 农历, pinyin: nónglì) sedengkeun kalender Gregorian katelah "kalender umum" (公历, gōnglì) atawa "kalender Kulon""
Ngaran séjénna keur kalender China nyaéta "Kalender Yin" (阴历, yīnlì) nu nujul kana aspek bulan, sedengkeun kalender Gregorian mangeupakeun kalender "Yang" (阳历, yánglì) nu nujul kana watek srangengena
Kalender China disebut "kalender kuno" (, 新曆, xīnlì), sednekun kaplender Gregorian dipaké jadi kelender resmi
Kalender tradisional ogé sering nujul kana "Kalender Xia", nu nurutan komentar dina Shiji nu nyebutkeun yén nalika Dinasti Xia, taun dimimitian nalika bulan kadua sanggeus "winter solstice" (saperti dina kalender moderen)
Owa ("Hylobates moloch") téh primata ti kulawarga Hylobatidae, atawa nu katelah babon
Pakulitanana hawuk semu hérang, teu boga buntut, leungeunna panjang, rata-rata beuratna 8 kg
Owa ukur aya di bagian kulon pulo Jawa, (Indonésia), hirup di leuweung-leuweung geledegan
Owa liarna beurang, jago pisan tétérékélan dina tatangkalan (arboréal), kadaharanana bungbuahan, dangdaunnan, jeung kekembangan
Owa anakanana unggal tilu taun (rata-rata), keureuneuhna tujuh bulan
Anakna diasuh di jero gorombolanana, mimiti disapih umur 18 bulan, nincak sawawa kira umur 8 taun
Kiwari, owa statusna kaasup salah sahiji primata anu paling kaancam musnah, utamana ku sabab habitatna di pulo Jawa beuki heureut, kadesek ku kaadaban manusa
Total ti sakabéh pusat pelestarian, paling loba tinggal 2000 deui
Sarua jeung spésiés babon lianna, owa hirup papasangan ngawasa wilayah nu legana kira 17 ha
Pikeun ngajaga wilayahna, nu bikang sok disada sababaraha kali sapoé
Mun aya nu asup ka wilayahna, nu jalu disada tarik pikeun nyingsieunan
Owa dibagi kana dua subspésiés: "Hylobates moloch moloch" (beulah kulon) jeung "Hylobates moloch pongoalsoni" (beulah wétan)
Tando téh mamalia 'hiber' arboréal pituin Asia Tenggara, kulawarga Cynocephalidae, ordo Dermoptera nu ngan dieusi ku dua spésiés dina genusna séwang-séwangan
Ieu sato téh minangka mamalia nu pangbisana ngalayang (lain hiber dina harti anu sabenerna) ngagunakeun 'jangjang' anu manteng nyambung ti suku hareup ka suku tukang
Keur ukuran mamalia nu sok tétérékélan dina tangkal, tando téh kaasup badag: panjang kira 35–40 cm, beurat 1–2 kg, sapantar jeung bajing raksasa atawa kuskus
Tando awakna panjang begang, buntutna sedeng, huluna leutik, panonna bolotot nyanghareup antukna panempona alus, ceulina bunder leutik
Pas kakara borojol, anak tando téh beuratna ukur 35 gr; nincak sawawa dina umur 2–3 taun
Ciri tando anu utama taya lian ti mémbran kulit ("patagium") nu nyambung ti suku hareup kana beuteung jeung suku tukang
Kaunggulan ieu mémbran dibanding nu sarupa di sato séjén (misalna waé bajing hiber), nyaéta patagium tando mah manteng ti tungtung ramo (anu pang sisina) suku hareup nepi ka tungtung ramo suku tukang, mirip jeung jangjang lalay
Jauhna hiber bisa nepi ka 70 méter tanpa nyirorot
Najan jago ngalayang, tando teu bisa lincah mun ngarayap, kabantu sotéh ku jalan ngaclog jeung ngarawélan dahan tatangkalan
Bisa diuk nyéngclé, tapi bisa ogé nangkod ngagantung dina dahan kai
Galib jeung baturna sato-sato nu liar peuting, tando téh sato éraan, ku kituna nyingkahan pagilinggisik jeung kahirupan manusa, antukna jarang kawénéhan
Kadaharanana lolobana dangdaunan, kembang, jsb., kaasup bungbuahan
Di masing-masing habitatna, spésiés tando téh kaancam musnah alatan karuksakan habitat, nu di Pilipina ku IUCN digolongkeun "vulnerable"
Lian ti alatan karuksakan habitat, sacara alami tando ogé mémang mangsa heulang Pilipina, katambah ku sok diboro ku manusa pikeun diala dagingna
Najan kaasup mamalia plaséntal, paripolah kawinna mah ampir sarua jeung marsupial
Sanggeus dikandung 60 poé, anakna borojol dina kaayaan anu can mekar jeung leutik kénéh pisan, sarta salila genep bulan terus ngagantél dina beuteung indungna
Umurna nincak sawawa sanggeus 2-3 taun
Ngaran Colugidae, Galéopithecidae, jeung Galéopteridae téh sarua jeung Cynocephalidae, sedengkeun Colugo, Dermopterus, Galéolemur, Galéopithecus, Galéopus, jeung Pleuropterus sarua jeung "Cynocephalus"
Kalénder Islam atawa kalénder Muslim (Basa Arab: التقويم الهجري; "at-taqwīm al-hijrī"; Basa Persia: تقویم هجري قمری "taqwīm-e hejri-ye qamari" katelah ogé kalender Hijriah) nyaéta kalénder nu dipaké keur nanggalan kajadian-kajadian di nagara-nagara nu dominan Muslim, sarta dipaké ku Muslim di mana waé keur nangtukeun wanci nu mustari keur ngaria-ria poé sucina Islam
Kalender Islam mangrupa kalender bulan nu miboga 12 bulan lunar, dina sataunna aya 354 poe
ku sabab taun bulan ieu 11 poé leuwih pondok ti batan taun panonpoe, sanajan poé sucina Islam dirayakeun dina tanggal nu ajeg dina kalender Islam, dina kalender Gregorian mah baris geseh 11 poé miheulaan saban taunna
Taun Islam katelah ogé "taun Hijrah" alatan taun munggarannana nyaéta taun kajadian Hijrah; Nabi Muhammad emigrasi ti Mekah ka Madinah
Ku kituna taun-taun lianna ditangtukeun maké H, (Basa Inggis H jeung AH, AH mah sarua jeung Basa Laten "anno Hegirae" (dina taun Hijrah)
Taun Islam kiwari 1428 H. Bulan
Bulan Islam dingaranan kawas kieu: Tina sakabéh bulan, Romadon mangrupa bulan pangutamana, bulan keur puasa tina dahar, nginum, sapatemon jeung ngajaga hate tina sagala panyakit
Tanggal penting dina taun Islam (Hijriah) nyaéta: Hubungan kiwari
Keur ngarobah sacara kasar, kalikeun taun Islam jeung 0.97, terus tambah 622 keur meunangkeun taun Gregorian
Taun Islam bakal sarua jeung taun Gregorian dina taun 20874
Taun kalender Islam 1429 bakal kajadian sakabéhna aya dina taun kalender Gregorian 2008
Taun kawas kieu bakal lumangsung sakali unggal 33 atawa 34 taun Islam (32 atawa 33 taun Gregorian)
Di handap daptarna:
Nusantara nyaéta hiji kecap majemuk nu dicokot tina basa Jawa Kuna nusa (pulo) jeung antara (séjén)
Kecap ieu mibanda sababaraha harti: Konsep kanagaraan Jawa
Dina konsép kanagaraan Jawa, daérah kakawasaan raja dibagi jadi tilu: Nagara Agung mangrupa wewengkon sakuriling ibukota karajaan tempat raja marentah
Mancanagara nyaéta daérah-daérah di pulo Jawa jeung sabudeureunnana nu budayana ampir sarua jeung Nagara Agung, tapi geus aya di "daerah wates"
Ditilik tina panempo ieu, Madura jeung Bali mangrupa daérah "mancanegara"
Lian ti eta, Lampung jeung Palembang meureun bisa dianggep kénéh minangka "mancanagara"
Sedengkeun Nusantara mangrupa daérah di luar pangaruh budaya Jawa, tapi (kadang-kadang) diaku minangka daérah jajahan nu para pengawasana kudu mayar upeti
Konsep kabudayaan moderen
Ditilik tina sisi kabudayaan jeung pamakéan basa moderen, istilah "Nusantara" atawa biasana ngawengku daérah kapuloan Asia Tenggara atawa daérah di mana budaya jeung basa Austronesia dimumule
Ditilik tina kaca mata ieu, Malaysia, Filipina jeung boa Vietnam jeung Taiwan (sarta Madagaskar) kaasup kana daérah Nusantara sedengkeun Papua mah henteu
Kajaba keur daérah Irian Jaya Barat
"Nusantara" ogé meureun bisa nujul kana wilayah nu katelah Kapuloan Malayu dina basa Inggris ("Malay Archipelago"), nyaéta Indonésia, Filipina, Brunéi, Sabah jeung Sarawak, Wilayah Persekutuan Labuan, Timor Timur jeung Papua Nugini tapi henteu kaasup Malaysia
Amérika Sarikat, (atawa basa Inggris: United States, U.S., U.S.A., jeung Amérika; basa Indonésia: Amérika Serikat, A.S.), mangrupa nagara di Amérika Kalér
Minangka républik federal, AS wawatesan jeung Kanada tur Méksiko, sarta manjang ti Samudra Atlantik nepi ka Samudra Pasifik
Ibukotana nyaéta Washington, D.C
Careuh bulan ("Paradoxurus hermaphroditus") nyaéta mamalia saukuran ucing ti kulawarga Viverridae pituin Asia Tenggara jeung Cina kidul
Beurat rata-rata careuh bulan ngan 3,2 kg, panjang awakna 53 cm, sedengkeun buntutna 48 cm
Awakna ieu ditutupan ku bulu rancung kelir hawuk kolot, iwal dina suku, ceuli, jeung sungutna anu hideung
Ieu sato téh liarna peuting
Najan kawentarna mah beuki bungbuahan (kayaning buah manggah, rambutan, buah kawung, jsb
), careuh bulan sabenerna mah omnivora, sabab beuki ogé serangga jeung sasatoan leutik lianna, kaasup beurit
Pikeun tutuwuhan sabangsaning kawung jeung kopi, careuh bulan téh gedé jasana dina nyebarkeun bibitna
Lian ti di leuweung, ieu sato loba ogé hirup di lingkungan deukeut pilemburan, malah di dayeuh anu aya kénéh tatangkalanana mah ieu sato téh kadang kawénéhan
Careuh bulan dingaranan 'hérmaprodit' ku sabab boh nu jalu atawa nu bikangna pada-pada boga kelenjar handapeun buntutna nu ngabentuk kanjut
Ieu kelenjar bisa nyemprotkeun cairan anu bauna has mirip bau daun pandan
Cakarna sareukeut, antukna pinter tétérékélan dina tatangkalan atawa wangunan
Careuh di tatar Sunda mah dibagi kana opat rupa, nyaéta: Subspésiés
Careuh bulan loba subspésiésna:
Piit (baca: pi-it), "Lonchura striata", téh manuk "passerine" leutik nu hirup di Asia kidul anu hawana tropis, Cina kidul, jeung Asia Tenggara
Piit téh manuk leutik anu kadaharanana bangsa sisikian, ku kituna, hirupna gé teu jauh ti tutuwuhan nu ngahasilkeun sisikian kadaharanana
Di antarana waé di pasawahan
Awak piit panjangna kira 10–11 cm
Bulu dina beuheung jeung bagian luhur awakna kelir coklat kolot, sedengkeun bagian handapna bodas
Antara jalu jeung bikang euweuh bédana
Koréak ("Tyto alba") téh bueuk ti kulawarga "Tytonidae"
Koréak téh minangka bueuk spésiés "Tytonidae" anu paling lega ambahanana, sarta kaasup salah sahiji manuk sumebar ampir ka sakuliah dunya
Awak koréak (panjang 33–39 cm) dibulen ku bulu kelir pias, jangjangna panjang (80–95 cm mun mébér), sukuna panjang
Hulu jeung tonggongna rada coklat, sedengkeun handapna bodas
Manuk ieu hiber kalawan hampang bari hiber ngalayang luhureun tegalan jukut atawa tempat moro mangsa séjéna
Ngaran-ngaran séjén remen disebutkeun pikeun nempo kana dedegannana, palebah handap awakna kelirna bodas, atawa hiber bari karempo jang-jangna matak pikasieuneun, kayaning "Monkey-faced Owl, Ghost Owl, Church Owl, Golden Owl, Rat Owl," sarta "Stone Owl."
Di AS, ieu manuk sakapeung disebut "Screech Owl" alatan "Barn Owl" mibanda sora anu has, mun disada ti kadeukeutan matak katorékan
Manéhna ogé sok disada ngahéos kawas oray
Mang ditewak tur ngarasa kadesek, maranéhna sok ngaragragkeun manéh bari nincak-nincak keun sukuna anu mibanda kuku maréncos, ieu cara manuk ieu ngajaga dirina
Papalimpang jeung pamanggih umum, maranehna henteu disada "tu-whit to-whoo" (kawas sorana "Tawny Owl")
Saom atawa Saum (Basa Arab: صوم) nyaéta kecap Basa Arab keur puasa nu diatur ku hukum Islam
Patukang tonggong jeung kapercayaan (non-Islam), ibadahna keur Muslim henteu diwatesan ku bulan suci Islam Ramadan wungkul
Dina bulan Romadon mah saum téh mangrupa salasiji tina Rukun Islam
Kecap "saom" diturunkeun tina Basa Siriak "sawmo"
Sacara literal, saom hartina 'pantrang'
Dina istilah hukum Islam, Saom hartina 'dipantrang tina dahar, nginum jeung sapatemon Basa séjén
Keur lolobana Muslim, Basa Arab lain mangrupa basa kahiji, ku kituna, Muslim di tempat éta maké kecap séjén keur nyebutkeun Saum gumantung kana perenah jeung basana
Contona, Muslim di Apganistan, India, Iran, Bangladés, jeung Pakistan maké kecap "rozah" nu asalna tina Basa Pérsia
Di Turki, Saom disebut "oruç", sedengkeun dina komunitas Malayu di Malaysia, dipaké kecap "puasa", nu asalna tina Basa Sangsakerta, "upvaasa"
"Puasa" dipaké ogé di Indonésia jeung Sunda
Muslim dipantrang pikeun dahar, nginum, ngaroko, sarta sapatemon ti mimiti medalna fajar (Subuh) nepi ka surupna panonpoé (Magrib)
Puasa téh hakékatna dimaksudkeun pikeun maluruh deukeutna urang ka Gusti Alloh sarta nambahan katakwaan ka Mantenna
salah sahiji tujuan tina puasa ogé nyaéta keur ngarasakeun kumaha rasana jalma nu henteu untung nu henteu salawasna mibanda dahareun jeung inuman nu nyampak
Ogé, urang téh kudu ngajauhan gegelendeng sarta mikir pikiran-pikiran nu datangna ti sétan
Puasa ogé bisa ditingali minangka hiji jalan keur ngadalikeun hawa napsu (lapar, halabhab, sahwat, amarah) sarta leuwih museurkeun kana kataatan ka Pangéran
Sangkan sah puasana, dina mangsa munggaran arek ngalakukeun saom, kudu dipiheulaan ku niat ("niyyah"); hal ieu bisa dianggep minangka ngawangun hiji sumpah
Wanci nu dipantrang pikeun puasa
Sanajan puasa téh mangrupa ibadah nu hadé dina Islam, aya sababaraha wanci nu dipantrang puasa keur urang, di antarana: Puasa dina Qur'an
'Héy jalma-jalma nu ariman, geus diwajibkeun puasa ka aranjeun sakumaha diwajibkeunnana keur jalma-jalma saméméh anjeun, sangkan anjeun tarakwa.'
[Surat Al Baqoroh, 183]
LG Electronics (Hangul:엘지전자, , ) nyaéta pausahaan multinasional Koréa Kidul sarta mangrupa salah sahiji pausahaan éléktronika panggedéna di dunya, mangrupa bagéan tina LG Group, nu oprasi di 80 nagara
Dina 2006, divisi telepon mobil, LG Mobile, masarkeun telepon LG Chocolate, nu ngarobah iméj pausahaan minangka tukang nyieun telepon 3G nu 'gedé'
Kiwari fokus dina ngarancang jeung masarkeun telepon siga LG Shine jeung LG Prada (KE850)
Hasilna, pausahaan ieu meunang 'The Design Téam of the Yéar' ti Red Dot Design Award taun 2006~2007 sarta sering disebut minangka 'Apple Anyar' atawa 'Sony Anyar' dina industri jeung komunitas online
Pausahaan ieu ogé ngabobotohan klub Liga Premier Inggris, Fulham FC
Taun 2005, LG dianggep minangka mérek global Top 100 global brand, sarta sataun sanggeusna, LG kacatet minangka tuwuhna mérek 14%
Kiwari pabrik panel plasma panggedéna di dunya, joint venture, LG.Philips LCD, mangrupa nu nyieun display kristal cair keur TV
LG Electronics ngamekarkeun tehnologi iris recognition taun 1999 sarta masarkeunnana keur kaamanan, karinehan, nambah privasi jeung kagunaan produktivitas
Sajarah ngaran mérek
Pausahaan ieu saméméhna ngaranna "Lucky-GoldStar", nu diturunkeun ngaranna jadi "LG"
Slogan "Life's Good" nu aya kiwari mangrupa backronim
saméméh pausahaan robah ngaran jadi "LG", produk rumah tangga dijual kalayan mérek "Lucky", sedengkeun produk éléktronik dijual maké méré k "GoldStar" (Hangul:금성)
méré k GoldStar dipaké kénéh keur méré k discount
LG Electronics ngabobotohan klub maén bal Inggris Leicester City ti 2000 - 2002
Area bisnis jeung produk utama
Mobile communications Sét leungeun CDMA, sét leungeun GSM, Sét leungeun 3G, Telepon sélulér Digital appliance Air Conditioner, Kulkas, Oven gelombang mikro, Mesin seuseuh, Pameresih vakum, HomeNet, Komprésor keur Air Conditioner jeung Kulkas Digital display TV Plasma, TV LCD, TV Micro Display Panel, Monitor, Modul PDP, Panél OLED, Mémori USB, Panél Flat Monitor komputer Digital media Sistim bioskop imah, Pangrékam DVD, Panulis DVD Super Multi,
Pangrékam DVD, Panulis DVD Super Multi, CD±RW, PC Notebook, PC Desktop, PDA, Telepon PDA, Pamuter MP3, Sistim karaoke Anyar, Hiburan Mobil
" Keur bir Israel, tempo Goldstar
GoldStar nyaéta ngaran pausahaan elektronika nu ngadeg taun 1958
Ngaran pausahaan ieu ganti jadi LG Electronics sarta LG Cable taun 1995
LG Cable robah deui jadi LS Cable taun 2005
GoldStar nyieun rupa-rupa produk, kaasup radio, microwave, traktor, jsb... Traktor GoldStar sabenerna mah mimiti aya taun 1975 minangka bagéan tina Hyundai, gawe bareng jeung Yanmar Jepang
Taun 1977, mimiti gawe bareng jeung Fiat Itali, sarta taun 1983 beunang ku GoldStar
Dina taun nu sarua, mimiti gawe bareng jeung Mitsubishi, sarta kooperasi jeung Fiat taun 1984
Traktor dijual kalayan merek GoldStar jeung Fiat-GoldStar
Tempo ogé LG Tractors jeung LS Tractors
LG Group nyaéta "chaebol" (konglomerat) gedé di Korea Kidul, nu ngahasilkeun produk elektronika, telepon mobil, jeung petrokimia sarta ngoprasikeun cabang-cabang kawas LG Electronics
LG Group ngabobotohan "LG Cup Go Tournament"
LG Group ngadeg taun 1947 minangka "Lucky-Goldstar", dianggep disingget jadi "LG" dina taun 1995
LG ogé singgetan tina "Lucky Geumseong" (럭키금성) di Korea Kidul, nu ditarjamahkeun kana Basa Inggris mah jadi Lucky Venus (Goldstar)
saméméh eta, loba elektronika konsumen dijual kalayan ngaran mérek Goldstar, sedengkeun produk rumah tangga (heneuweuh di luareun Koréa Kidul) dijual maké ngaran méré k Lucky
méré k Lucky kasohor ku produk pameresih jeung déterjén "laundry" di Koréa Kidul
saméméh industrialisasi gedé-gedéan di masarakat Koréa Kidul, ngaran Lucky sinonim jeung pasta huntu
Ti taun 2001, LG boga dua joint venture jeung Royal Philips Electronics: LG Philips Display sarta LG.Philips LCD
LG ogé nyieun "joint venture" jeung Nortel Networks jadi LG-Nortel Co. Ltd. LG boga joint venture jeung Hitachi nu ngahasilkeun solusi panyimpen data optis saperti "drive" DVD-ROM, panulis CD, jeung sajabana
LG boga klub baseball LG Twins ti taun 1989
LG meunang babagian gedé tina pausahaan manufaktur televisi Amérika Zenith dina taun 1995
Kabupatén Sérang mangrupa salah sahiji kabupatén di Propinsi Banten
Kabupatén ieu aya di tungtung kulon kaler Pulo Jawa, wawatesan jeung Sagara Jawa, sarta Kota Sérang di béh kaler, Kabupatén Tangerang di wetan, Kabupatén Lebak di kidul, jeung Kota Cilegon di kulon
Banten Heubeul nu aya di Teluk Banten baheulana mangrupa puseur Kasultanan Banten
Wewengkon ieu mangrupa tempat badaratna kapal-kapal Walanda mendarat untuk mimitinya di Indonésia
Saméméh abad ka-16, teu loba informasi ngeunaan Banten anu kacatet dina sajarah, cenah mimitina Banten masih mangrupa bagian ti Karajaan Sunda, nu ngawasa Banten harita nyaéta Prabu Pucuk Umum, putra Prabu Sidaraja Pajajaran
Puseur pamaréntahanana aya di Banten Girang (± 3 Km kiduleun Kota Serang) dina abad ka-6, Islam mimiti asup ka Banten anu didakwakeun ku Sultan Syarif Hidayatullah (katelah Sunan Gunung Jati) anu laun-laun mekarkeun agama Islam di Banten jeung sabudeureunana
.sarta bisa nalukkeun pamaréntahan Raja Pucuk Jendral (Taun 1524-1525 M)
Saterasna anjeunna ngadegkeun Kasultanan Islam di Banten kalayan ngangkat putrana anu namina Sultan Maulana Hasanuddin janten Sultan Banten munggaran anu maréntah salila ± 18 taun (1552-1570 M)
Atas prakarsa Sunan Gunung Jati, puseur pamaréntahan anu tadina aya di Banten Girang dipindahkeun ka Surosowan, Banten Lama (Banten lor) anu perenahna ± 10 Km kaléreun Kota Serang
Saparantos Sultan Maulana Hasanuddin pupus (1570), anjeunna digentos ku putrana anu namina Sultan Maulana Yusuf janten Sultan Banten kadua (1570-1580 M) teras diganti ku anu katilu, kaopat sareng saterasna dugi ka ahirna Sultan ka-21, nyaeta Sultan
Muhammad Shafiuddin anu maréntah ti taun 1809 nepi ka 1813
Mangsa Kasultanan Islam di Banten lumangsung salila ± 264 taun, nyaéta ti taun 1552 nepi ka 1813
Dina jaman Kasultanan loba kajadian penting, utamana dina ahir abad ka-16 (Juni 1596), Kompeni (waktu harita pausahaan katelah "Pausahaan" ku urang Banten jeung sakabeh karajaan di Nusantara) Compagnie van Verre ti Walanda mimiti datang.mimiti badarat di Palabuhan Banten dipingpin ku Cornelis de Houtman kalawan niat dagang
Tapi, sikep angkuh masarakat Walanda henteu narik simpati ti pamaréntah jeung masarakat Banten harita, nepi ka mindeng timbul téga antara masarakat Banten jeung Kompeni Walanda
Dina waktos éta, Sultan anu jumeneng di Banten nyaéta Sultan ka-4, nyaéta Sultan Abdul Mufakhir anu yuswana masih lima bulan, sedengkeun anu jadi bupatina nyaéta Mangkubumi Jayanegara anu maot engké taun 1602 diganti ku lanceukna YudhaNagara
Taun 1608 Pangeran Ranamanggala diangkat jadi Patih Mangkubumi
Sultan Abdul Mufakir nyokot kakawasaan pinuh ti 1624-1651 kalawan Pangeran Ranamagala salaku Patih sarta panasehat utama na
Sultan Banten anu ka-6 nyaéta Sultan Abdul Fatah, incu Sultan ka-5 anu katelah Sultan Ageng Tirtayasa anu nyekel tampuk pamaréntahan ti taun 1651-1680 (salami ± 30 taun)
Dina mangsa pamaréntahanna, widang pulitik, ékonomi, perdagangan, perkapalan jeung kabudayaan ngembang pesat sarta kalawan pengkuh ngalawan Kompeni Walanda
Atas jasa kapahlawananna dina perjuangan ngalawan Kompeni Walanda, dumasar kana SK Presiden RI, Sultan Ageng Tirtayasa dilélér gelar kahormatan Pahlawan Nasional
Dina mangsa pamaréntahan Sultan ka-6, sering pasea jeung perang jeung Pausahaan VOC ti Walanda anu harita kungsi maréntah di Batavia
Ku jalan divide et impera pulitik, utamana dilaksanakeun antara Sultan Ageng Tirtayasa anu anti Pausahaan jeung putrana Sultan Abdul Kahar (katelah Sultan Haji) anu pro-Pausahaan Walanda, bisa ngalumpuhkeun kakawasaan Sultan Ageng Tirtayasa
Sultan Ageng Tirtayasa ahirna teu daya teu upaya sarta mundur ka pedalaman Banten
Sanajan kitu, ku persuasi Sultan Haji, Sultan Ageng Tirtayasa ditéwak lajeng ditahan sarta dibui di Batavia nepi ka pupusna taun 1692
Sanajan kitu, sanajan Sultan Ageng Tirtayasa geus wafat, perjuangan ngalawan Kompeni Walanda terus mekar sarta dituluykeun ku pengikut satia anu pengkuh tur teu nyerah
Ti saprak Sultan Ageng Tirtayasa pupus, kasultanan Banten mimiti nyirorot, sabab Sultan Haji jeung Sultan-sultan di handapna geus mimiti kapangaruhan ku pausahaan Walanda sahingga pamaréntahanana mimiti teu stabil jeung lemah
Taun 1816, Hindia Walanda dipingpin ku Gubernur Jéndral Van Der Capellen datang ka Banten sarta ngawasa Banten ti Sultan Muhammad Shafiuddin
Hindia Walanda ngabagi wewengkon jadi tilu wewengkon (Walanda: Regentschap), nyaéta; Serang, Lebak jeung Caringin jeung kepala nagarana disebut Bupati salaku Bupati munggaran pikeun Serang diangkat Pangeran Aria Adi Santika kalawan puseur pamaréntahanana masih aya di karaton Kaibon
Tanggal 3 Maret 1942, Tentara Jepang asup ka Wewengkon Serang di Basisir Bojonegara (Jepang mimiti daratang di Nusantara ngaliwatan Pulo Tarahan)
Urang Jepang ngarebut Karesidenan Banten dina basa Walanda: Bantam Residentie anu harita dikawasa ku Hindia Walanda, sedengkeun Bupatina tetep ti pribumi, nyaéta RM Jayadiningkrat
Kakuasaan Jepang lumangsung salila kira tilu satengah taun
Sanggeus tanggal 17 Agustus 1945, kakawasaan Karesidenan Banten diliwatan ti leungeun Jepang ka Republik Indonésia sarta K.H
Achmad Chatib ogé Bupati Sérang nyaéta KH
Syam'un, sedengkeun pikeun kalungguhan Wedana jeung Camat loba anu diangkat ti Pimpinan Ulama
Ku datangna Tentara Walanda ka Indonésia anu ngabalukarkeun Agresi Kahiji kira-kira taun 1964-1947
Wewengkon Banten (utamana wewengkon Serang) jadi wewengkon blokade anu bisa salamet tina asupna invasi Walanda, sarta megatkeun hubungan jeung pamaréntah puseur, anu dina waktu Indonésia geus ngawangun nagara féderal Republik Indonésia kalawan ibukotana
di Kota Yogyakarta, sangkan wewengkon Banten, kalawan idin pamarentah pusat, nyitak duit sorangan, nya eta Oeang Republik Indonesia, Wewengkon Banten, anu katelah "ORIDAB"
Dina tanggal 19 Desember 1948, Agresi Kadua anyar ti Prajurit Walanda bisa asup ka Wewengkon Serang salila sataun sarta sanggeus KMD taun 1949, Walanda ninggalkeun wewengkon Banten/Serang deui, anu saterusna Wewengkon Serang jadi salah sahiji Kabupaten
Wewengkon di Propinsi Jawa Barat
Ayeuna, saprak 4 Oktober 2000, Propinsi Banten kabentuk, geus resmi jadi bagian ti Propinsi Banten
Saterusna saprak ngadegna Bupati atawa Kantor Bupati dina taun 1826 nepi ka ayeuna, geus aya 32 parobahan bupati
Dumasar kana Peraturan Daerah Tingkat II Kacamatan Serang Nomer 17 Taun 1985 ngeunaan Hari Jadi Kabupaten Serang, dina Bab II Penetapan Pasal 2 Hari Jadi, nyaéta: Hari Jadi Kabupaten Serang ditetepkeun tanggal 8 Oktober 1526
Sabagéan gedé wewengkon Kabupatén Serang mangrupa dataran handap, kajaba di wates jeung Kabupatén Pandeglang aya rangkaian pagunungan, nu punclutna Gunung Karang (1.778 m)
Sacara topografis, mangrupa wewengkon dataran rendah jeung pagunungan anu luhurna antara 0 nepi ka 1.778 m di luhur permukaan laut
Fisiografi Kacamatan Serang ti kaler ka kidul diwangun ku rawa pasang surut, rawa musiman, dataran, pasir jeung pagunungan
Beulah kalér mangrupa wewengkon nu datar tur loba sumebar ka basisir, iwal di sabudeureun Gunung Sawi, Gunung Ngalayang jeung Gunung Batusipat
Ti beulah kidul nepi ka kulon, Kabupatén Serang téh pagunungan jeung pagunungan, kaasup di sabudeureun Gunung Kancana, Gunung Karang jeung Gunung Gedé
Wewengkon undulating disebarkeun antara dua bentuk wewengkon
Ampir sakabéh lahan mangrupa wewengkon anu subur lantaran sabagian gedé lahanna katutupan ku Taneuh Sédimén Aluvial jeung Batuan Vulkanik Kuarter
Potensi ieu ditambah ku ayana loba walungan gedé jeung penting, nya éta Walungan Ciujung, Walungan Cidurian, Walungan Cibanten, Walungan Cipaseuran, Walungan Ci Pasang jeung Walungan Anyar anu ngarojong kasuburan wewengkon tatanén di Kabupatén Serang
Kabupatén Serang ngawengku 26 kacamatan, nu dibagi deui kana sababaraha desa jeung kalurahan
Puseur pamaréntahannana aya di Kacamatan Baros, nu ayana 20 km ti basisir Teluk Banten
Tanggal 17 Agustus 2007 Kabupatén Serang dimekarkeun jadi Kota Serang jeung Kabupatén Serang
Kacamatan nu kawengku ku Kota Serang nyaéta Kacamatan Kota Serang, Kacamatan Cipocok Jaya, Kacamatan Walantaka, Kacamatan Kasemen, Kacamatan Taktakan, jeung Kacamatan Curug Transportasi
Serang diliwatan ku jalan Nagara lintas Jakarta-Merak, sarta diliwatan ku jalur kareta api lintas Jakarta-Merak
Posisi kabupatén ieu kacida strategisna, sabab aya di jalur utama nu ngahubungkeun lintas Jawa-Sumatera
Palabuan Merak mangrupa titik panyabrangan antara pulo Jawa jeung Sumatra
Karéta Lokal Merak Meacock-Rangkasbitung 1.Trans Seragon 2: Banten Lama-Baros 3: Kabupatén Alamanda-Pabuaran Busway Pioneer["merlukeun rujukan"] 1: Tanara-Jungking 2: Gunung Sari-Mancak 3: Pamarayan-Kibin Angkutan Kota pikeun Wilayah Kabupatén Sérang jeung sababaraha jalur anu ngahubungkeun Kota Sérang ka wewengkon industri sapatu PT Nikomas Gemilang di wewengkon Kibin
Kabupatén Serang miboga 4 stasion Karéta Api Lokal Merak anu masih kénéh beroperasi, diantarana: Stasion Tonjong Anyar Stasion Cikesal Stasion Catang Stasion Jambu Anyar Salian ti éta, Kabupatén Serang ogé ngabogaan 5 stasion anu eureun beroperasi alatan jalur anu teu aktif, nyaéta: Stasion Silebu Stasion Kidul Anyer Stasion Anyer Lor Stasion Pasir Manggu Stasion Jambu Lama Jalan tol
Jalan Tol Jakarta-Merak Jalan Tol Tangerang-Merak Tol Serang-Panimbang Kacamatan pilot Carenang di Serang
Bupati Serang Ratu Tatu Chasanah leuwih merhatikeun Kacamatan Carenang lantaran mampuh berinovasi dina nguatkeun ékonomi masarakat
Rupa-rupa inovasi dilakonan, ti mimiti hasil budidaya nila, ngolah runtah, nepi ka nyieun bahan sandang tina sistem ecoprint
Kumaha abdi inovasi Kacamatan Carenang
Nyaéta, ngabudidayakeun nila kalawan sistem bioflok, nyieun batik ecoprint, ngamangpaatkeun runtah organik ku cara nyieun ékoénzim, ngolah kombucha, jeung ngamangpaatkeun runtah plastik ku nyieun rupa-rupa produk siap dipaké disebut sistem ecobrick
Anjeunna maréntahkeun ka sakumna camat pikeun ngalaksanakeun inovasi jeung kagiatan pemberdayaan ékonomi, anu mampuh ngurangan kamiskinan jeung pangangguran
Jumlah pangeusi Kabupatén Serang kaasup Kota Serang 1.786.000 (2003), sabagéan gedé dumuk di béh kaler
Basa nu dipaké nyaéta Basa Sunda nu dipaké di béh kidul, sarta Basa Jawa Dialek Banten, atawa katelah Basa Jawa Sérang nu lolobananana dipaké di wewengkon basisir kaler
Numutkeun kana data ti Kamenterian Kaséhatan Republik Indonésia, aya genep Rumah Sakit Umum (RSU) anu diwangun di ieu kota
Lamun diurutkeun dumasar kapamilikanana, Rumah Sakit Swasta aya hiji (RS Kurnia Serang), nu dibiayaan pamaréntah Kabupatén aya hiji (RSUD dr. Drajat Prawiranegara), jeung nu dikokolakeun ku pausahaan aya opat
Aya sababaraha tempat wisata anu lokasina aya di Kabupatén ieu, diantarana nyaéta: Bupati Serang: Tujuan Utama MTQ Membentengi Pemuda dengan Alquran Bupati Sérang Ratu Tatu Chasanah negeskeun tujuan utama MTQ, nya éta nguatkeun, paham jeung ngamalkeun Al-Qur’an hususna keur nonoman
"Salain pasanggiri, anu leuwih penting mah masarakat Kabupatén Serang bisa maca, paham jeung ngamalkeun eusi Al-Qur'an
Ieu syiar Islam, pasemon Al-Qur'an, lain saukur meunang jeung meunang," ceuk Tatu ka wartawan